Computer World

Computer World (tysk versjon Computerwelt) er det åttande studioalbumet til det tyske electronicabandet Kraftwerk, som kom ut i mai 1981. Albumet omhandlar tema som omfattar korleis datamaskinar gradvis kom inn i samfunnet. Kritikarar reknar dette albumet som eit høgdepunkt i karrieren til Kraftwerk, i lag med Die Mensch-Maschine og Trans-Europe Express. Songane er skrivne av Ralf Hütter, Florian Schneider og Karl Bartos.  

I tråd med konseptet på albumet synte Kraftwerk musikken sin på ein ambisiøs verdsturn og gav ut fleire versjonar av singelen «Pocket Calculator» på forskjellige språk: nemleg tysk («Taschenrechner»), fransk («Mini Calculateur») og japansk («Dentaku» eller 電卓). Ein femte versjon på italiensk («Mini Calcolatore»), vart mima til på italiensk fjernsyn i 1981.«Mini Calcolatore» on «Discoring" 

Som med dei to førre albuma vart Computer World gjeve ut både på tysk og engelsk. Tittelen på den siste songen er på engelsk på begge versjonar og er ordspel på slagordet «It's more fun to compete!» som ein kunne sjå på gamle pinballmaskinar. Det finst òg nokre mindre skilnader i miksane som er nytta på den engelske og den tyske versjonen av albumet. 

Songen «Computer Love» vart gjeven ut som singel i Storbritannia i juli 1981 med «The Model» som B-sida, frå det førre albumet til bandet, Die Mensch-Maschine. Singelen nådde 36. plass på lista. I desember 1981 vart dei to songane gjevne ut som ei dobbel A-side på ein 12-tommarsingel, og nådde førsteplassen på den britiske poplista i februar 1982. Det var då derimot «The Model» som vart mest spelt på radio. 

«Computerwelt» vart miksa i 1982 som ein dance-versjon med ekstra bass og perkusjon. Han vart gjeven ut i januar 1982 som ein 12-tommarssingel berre i Tyskland. Den originale songen fekk ein Grammypris i kategorien beste instrumentale rockelåt.Rubiner. Julia. «Contemporary Musicians: Profiles of the People in Music
". Gale, 1993. «Computer World» vart òg nytta av BBC som kjenningsmelodi for det britiske dataopplærings-showet The Computer Programme.

Pitchfork Media sette Computer World på 44. plass på lista deira over dei beste albuma i 1980-åra. Slant Magazine sette albumet på 25. plass på ei tilsvarande liste.http://www.slantmagazine.com/music/feature/best-albums-of-the-1980s/308/page_8

 Innhald 

 Medverkande 
 Ralf Hütter — song, vocoder, synthesizer, orchestron, synthanorma sequenzer, klaverinstrument, electronics, produsent
 Florian Schneider — vocoder, talesynthesizer, synthesizer, electronics, produsent
 Karl Bartos — elektronisk perkusjon
 Wolfgang Flür er rekna med som musikarar, men det er uklårt kva rolle han hadde.

Kjelder
Denne artikkelen bygger på «Computer World» frå ,  den 28. mars 2013. 
 oppgav desse kjeldene:

Kategori:Kraftwerk-album
Kategori:Musikkalbum frå 1981
Kategori:Konseptalbum
Kategori:EMI Records-album
Kategori:Warner Bros. Records-album
Kategori:Electronica-album
Kategori:Tyskspråklege album